A Tanács 2326/2003/EK rendelete
(2003. december 19.)
bizonyos halászati termékek irányadó árának és közösségi termelői árának a 2004-es halászati évre vonatkozó, a 104/2000/EK rendelet szerinti meghatározásáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre,
tekintettel a halászati és akvakultúratermékek piacának közös szervezéséről szóló, 1999. december 17-i 104/2000/EK [1] tanácsi rendeletre és különösen annak 18. cikke (3) bekezdésére és 26. cikke (1) bekezdésére,
tekintettel a Bizottság javaslatára,
mivel:
(1) A 104/2000/EK rendelet 18. cikkének (1) bekezdése és 26. cikkének (1) bekezdése előirányozza, hogy minden halászati évben rögzítsenek egy irányadó árat és egy közösségi termelői árat annak érdekében, hogy meghatározzák az intervenciós árszínvonalat bizonyos halászati termékek piacán.
(2) A 104/2000/EK rendelet 18. cikkének (1) bekezdése szerint a rendelet I. és II. mellékletében felsorolt termékek és termékcsoportok mindegyikére irányadó árat kell megállapítani.
(3) Az érintett termékek árára vonatkozó, az adott időpontban rendelkezésre álló adatok, valamint a 104/2000/EK rendelet 18. cikkének (2) bekezdésében meghatározott feltételeknek megfelelően kell az irányadó árat halfajok szerint emelni, fenntartani vagy csökkenteni a 2004-es halászati évben.
(4) A 104/2000/EK rendelet szerint a rendelet III. mellékletében felsorolt termékek mindegyikére vonatkozóan közösségi termelői árat kell meghatározni. Mindazonáltal elegendő a közösségi termelői árat a 104/2000/EK rendelet III. mellékletében felsorolt termékek közül csak egy termékre vonatkozóan meghatározni, mivel a többi termék árát a 3510/82/EGK [2] bizottsági rendeletben meghatározott átváltási arányok segítségével lehet kiszámítani.
(5) A 104/2000/EK rendelet 18. cikke (2) bekezdésének első és második franciabekezdésében és 26. cikkének (1) bekezdésében meghatározott feltételek alapján a közösségi termelői árat a 2004-es halászati évben emelni kell.
(6) Sürgősségi okból fontos, hogy kivételt tegyenek az Amszterdami Szerződéshez csatolt, a nemzeti parlamenteknek az Európai Unióban betöltött szerepéről szóló jegyzőkönyv 1. cikkének (3) bekezdése szerinti hathetes határidő alól,
ELFOGADTA EZT A RENDELETET:
1. cikk
A 2004. január 1-jétől december 31-ig tartó halászati évre vonatkozó irányadó árat e rendelet I. mellékletének megfelelően kell meghatározni, a 104/2000/EK rendelet 18. cikkének (1) bekezdése szerint.
2. cikk
A 2004. január 1-jétől december 31-ig tartó halászati évre vonatkozó közösségi termelői árat e rendelet II. mellékletének megfelelően kell meghatározni, a 104/2000/EK rendelet 26. cikkének (1) bekezdése szerint.
3. cikk
Ez a rendelet 2004. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. december 19-én.